Henryk Bałuszyński
Henryk Bałuszyński (Knurów, 1972. július 15. – 2012. március 1.) lengyel válogatott labdarúgócsatár.

Pályafutása

Klubcsapatokban 
A Górnik Knurów, a Gwiazda Chudów és a Górnik Zabrze juniorcsapataiban kezdte a pályafutását. 1989 és 1994 között a Górnik Zabrze felnőtt csapatában 109 mérkőzést játszott és 18 gólt szerzett. Később Németországban folytatta a VfL Bochumban, az Arminia Bielefeldben, az LR Ahlenben és az SV Babelsberg 03-ban. Csatárként összesen 56 Bundesliga-mérkőzésen játszott és hat gólt szerzett. A Bundesliga másodosztályában 89 meccsen 18 gólt ért el.

1994. december 4-én debütált a Bundesligában a VfL Bochum FC Schalke 04 ellen 2–3-ra végződő találkozóján, és mindkét bochumi gólt ő lőtte. Az első négy meccsén kitűnően szerepelt, négy gólt szerzett a VfL színeiben. A Bochum szurkolói úgy is emlékeznek rá, mint a klub történetének első európai kupagóljának szerzőjére, amelyet 1997. szeptember 16-án a Trabzonspor elleni döntetlen során szerzett.

2007 nyarán visszatért ifjúsági klubjához, a Gwiazda Chudówhoz, ahol 2010-ig még játékosként tevékenykedett, és haláláig edzőként dolgozott.

A válogatottban 
A lengyel válogatottban 15 mérkőzésen 4 gólt szerzett. 1994. február 9-én debütált Santa Cruz de Tenerifén a Spanyolország ellen 1–1-re végződő mérkőzésen.

Statisztika

A válogatottban

A halála 
2012. március 1-jén Bałuszyński szívroham szövődményeibe halt bele, 39 évesen.

Jegyzetek

Fordítás

Források 
 
 
 Henryk Bałuszyński a 90minut.pl adatbázisban 

1972-ben született személyek
2012-ben elhunyt személyek
Lengyel labdarúgók
A Górnik Zabrze labdarúgói
A VfL Bochum labdarúgói
Az Arminia Bielefeld labdarúgói
Az SV Babelsberg 03 labdarúgói
A Rot Weiss Ahlen labdarúgói
Labdarúgócsatárok